cyanic-selkie/wikianc huggingface dataset:
Kamtsjatka-krai
Natuur
Die grootste deel van die skiereiland is bedek met goudberke, terwyl witelse en Siberiese dwergdennebome algemeen op groter hoogtes aangetref word. In sentrale gebiede, veral in die Kamtsjatkariviervallei, kom woude van lorke en sparre algemeen voor. Op vloedvlaktes groei woude van geurige populiere, else, Chosenia en Sachalin-wilgers. Daaronder word plante soos meidoring, kersiebome, Kamtsjatka-vlierbessies, Kamtsjatka-kanferfoelie, vleirosies en baie ander spesies aangetref.
Knud Heglund
Knud Heglund (10 Julie 1894 – 1 September 1960) was 'n Deense akteur. Hy was bekend vir sy rolle in die rolprente De blaa drenge (1933), Lynet (1934), Mød mig paa Cassiopeia (1951), en Tre piger fra Jylland (1957).
Gary Beadle
Gary Beadle (gebore 1965) is 'n Engelse akteur en skrywer. Hy is bekend vir sy rolle in die rolprent In the Heart of the Sea (2015) en in die televisiereekse Silent Witness (1996) en Thieves Like Us (2007).
Noord-Kaap
Wet en regering
Die Noord-Kaapse Provinsiale Wetgewer se setel is in Kimberley en dit voer wetgewing deur volgens die provinsiale belange, wat in die Grondwet van Suid-Afrika bepaal is, onder meer op die gebied van landbou, onderwys, omgewingsake, gesondheidsorg, behuising, taalbeleid, toerisme, handel en welvaart.
Ford Edge
Saam met 'n herkentekende premiumvariant, die Lincoln MKX, word die Edge (kodenaam U387) vervaardig by Ford se Oakville monteerkompleks in Ontario, Kanada.
Natco Pharma
Geregistreerde kantoor
Registrateur - waagkapitaal en korporatiewe beleggings Pvt. Ltd
Verteenwoordigende kantore in Rusland en die GOS-lande
Natco Pharma het nie amptelike verteenwoordigingskantore in Rusland en die GOS-lande nie.
Chronologie
2006 - Natco kondig die bekendstelling van Pemetrexed aan vir die behandeling van longkanker wat nie kleinselle bevat nie.
2007 - Natco kondig die vrystelling van 'n wêreldklas-voorbehoedmiddel aan.
Maatskappyprysbeleid
Natco het in 2015 Sofosbuvir, 'n medisyne wat gebruik word vir die behandeling van chroniese hepatitis C, 'n analoog van Sovaldi, wat deur die Amerikaanse maatskappy Gilead vervaardig word, bekendgestel. Die prys vir 'n houer medisyne is vasgestel op ongeveer 20 duisend roepees, wat ongeveer $ 300 is. 'n Kursus van 12 weke kos ongeveer $ 945 (dit is 12 keer goedkoper as die oorspronklike produk in die Verenigde State).
Outeniquapas
Geskiedenis
Waarskynlik het die beskikbaarheid van Italiaanse krygsgevangenes wat besig gehou moes word, die owerhede aangepor om uiteindelik met die konstruksie van die pas te begin. In 1942 is die woonkwartiere vir die Italianers opgerig. Die bronne verskil in die aantal Italianers wat hier werksaam was. Een bron noem 'n getal van 80 en twee ander 800. In 1943 het die konstruksiewerk daadwerklik begin. Aanvanklik is slegs handearbeid gebruik.
Die totale koste aan die konstruksie van die twaalf en 'n halwe kilometer lange pas was 50 000 pond. Met 'n gemiddelde padwydte van 10m en 'n maksimum helling van 1 in 16 kon die motors van die middel van die vorige eeu die hoogste punt van die pas op 800m bo seevlak maklik bereik.
Grens-ghieliemientjie
Die Grens-ghieliemientjie (Barbus trevelyani) is 'n vis wat voorkom in die Keiskamma- en Buffelsrivierstelsels in die Oos-Kaap, Suid-Afrika. In Engels staan die vis bekend as die Border barb.
Habitat
Die vis leef in helder poele in rotsagtige strome. Hulle vreet water- en landinsekte; ook alge en sade. Hulle broei in die lente en vroeë somer.
Stabiele isotoop
Stabiele isotope is die isotope van 'n chemiese element, wat nie radioaktief is nie en ook nie verval nie en daarom stabiel (onveranderd) bly.
Werkvloei
Geskiedkundige ontwikkeling
<!-- moet nog vertaal word
Workflow components
A workflow can usually be described using formal or informal flow diagramming techniques, showing directed flows between processing steps. Single processing steps or components of a workflow can basically be defined by three parameters:
Workflow applications
Main article: Workflow application
Clacton-on-Sea
Clacton-on-Sea (dikwels afgekort tot Clacton) is 'n kusdorp in die Engelse graafskap van Essex, wat in 1871 gestig is. Die dorp het sowat 53 000 inwoners.
Sezen Aksu
Studio-albums
• 2
Graaff-Reinet
Graaff-Reinet lê aan die voet van die Sneeuberge en Spandaukop, in 'n perdeskoenkronkel wat deur die Sondagsrivier gemaak word en te midde van die Karoo se dorre halfwoestyn. Die dorp, wat ook as die "Juweel van die Karoo" bekendstaan, is die godsdienstige, kulturele, onderwys- en landbousentrum van die Middelland. Veeteelt (veral skape en volstruise) en handel is die basis van die plaaslike ekonomie. Die N9 nasionale pad gaan deur die dorp.
Geskiedenis
Die antwoord wat die Graaff-Reinetters van die Kaap gekry het, het hulle nie tevrede gestel nie, en op 16 Junie 1795 het sowat 200 gewapende manne voor die landdroshof verskyn en die bestuur oorgeneem. Die Graaff-Reinetters het egter nie die eerste Afrikaanse "republiek" gestig, soos soms in later jare beweer is nie. Hulle wou nie onder die gesag van die Kompanjie staan nie, wel van Nederland as 'n onafhanklike "colonie." Die distrik van Swellendam het 'n soortgelyke rebellie ondervind. Die opstand is onderdruk na die eerste besetting van die Kaapkolonie deur die Britte (1795–1803) kort na die Graaff-Reinetse "onafhanklikheidsverklaring."
Hermafrodiet
Diere
In die diereryk geld presies die omgekeerde en aparte manlike en vroulike individue is die reël. Slegs 5% - 6% van die 1,2 miljoen diersoorte is hermafrodities. Dit kom neer op ongeveer 65 000 soorte. Voorbeelde hiervan is slakke en die reënwurm.
Mariënbad
''Ek het besoeke gebring aan die hele Indië, Ceylon, alle warmbaddens in Europa, maar nêrens het die buitengewoon mooi natuur my hart só geraak soos hier in Mariënbad. - Edward VII, koning van Engeland (1841–1910) ''
Geografie
Mariënbad is op 578 m bo seevlak in die dig beboste Keiserwoud-bergreeks (Duits: Kaiserwald, Tsjeggies: Slavkovský Les) geleë. Danksy sy ligging in 'n vallei van 'n klein rivier, die Úšovický potok, het dit 'n gematigde klimaat. Noord van die stad het die Mariënbaddam ontstaan wat die omgewing van drinkwater voorsien.
Pous Sergius II
Pontifikaat
Sergius het die stad Rome herontwikkel, maar het (vermoedelik deur sy broer Benedictus) van verdagte metodes gebruik gemaak om geld te bekom. Simonie het hoogty gevier tydens sy pontifikaat.
Surrender Hill
Die terrein by Surrender Hill is in 1986 deur die Raad vir Nasionale Gedenkwaardighede tot monument verklaar.
Rosanna Huffman
Rosanna Huffman (12 Augustus 1938 – 20 Mei 2016) was 'n Amerikaanse aktrise. Sy is bekend vir haar rolle in die rolprente Babe (1995) en Sour Grapes (1998), en in die televisiereekse Columbo (1971) en Murder One (1995).
Vanja Vukovic
Lewe
Haar werk is bekroon met verskeie toekennings, onder andere 'n toekenning by die 5de Aenne-Biermann-Preis, en in 2007 was sy 'n finalis by die Golden Award of Montreux.
Save Heaven
In die reeks "Safe heaven" van 2010 vertoon Vanja Vukovic nagfotos voor die tehuis vir vlugtelinge in Schöppingen. Die naamlose vlugtelinge kom voor soos spoke wat poog om die kunsmatig-verligte ruim te ontsnap. Vanja Vukovic het tydens haar tyd as Artist in Residence in die Künstlerdorf Schöppingen, dikwels met die mense in die vlugteling tehuis gesels, veel oor hulle geleer, en hulle vertroue gewen. Haar foto's toon die sensitiwiteit van die kunstenaar asook die persone wat gefotografeer word. Matthias Ulrich, kurator van die Schirn Kunsthalle, het gesê oor die vlugtelinge wat in die foto-reeks uitgebeeld is: "Of hulle egter die veilige hemel ooit sal bereik, 'n voortsetting van hulle storie in 'n nuwe tuiste ooit sal skryf, is 'n ander saak."
Blombosgrot
Op 29 Mei 2015 het Erfenis Wes-Kaap die terrein as ’n provinsiale erfenisterrein geklassifiseer.
Navigasie
Navigasie in die tradisionele sin is die vermoë om jou posisie op die aardbol of in die ruimte te vind. 'n Persoon wat navigasie toepas is 'n navigator, en hy/ sy is dan besig om te navigeer. Die mens het oor die jare gereedskap gemaak wat hom/ haar kan help om meer presies te navigeer. Twee instrumente wat vandag nog gebruik word is die kompas en die kaart. Saam kan hierdie twee instrumente jou ligging op die aardbol baie presies uitwys. Daar is talle ander instrumente wat ook vir die doel gemaak is, soos die volgende:
Sammy Sheik
Sammy Sheik (gebore 15 November 1981) is 'n Amerikaanse akteur en komponis. Hy is bekend vir sy rolle in die rolprente Transformers: Dark of the Moon (2011), American Sniper (2014), en Cold Hell (2017), en in die televisiereeks Scandal (2012).
Kruisings oor die Zambezirivier
Zambië
!colspan=6|
Oos-Kaapse kurper
Die Oos-Kaapse kurper (Sandelia bainsii) is 'n bedreigde visspesie wat voorkom in die Kowie-, Groot-Vis-, Buffels-, Tyhume-, Keiskamma- en Nahoonrivierstelsels in die Oos-Kaap, Suid-Afrika. In Engels staan die vis bekend as die Eastern Province rocky of die Rocky kurper.
Krugerwildtuin
Die Nasionale Krugerwildtuin is die grootste wildreservaat in Suid-Afrika, en 'n trekpleister vir internasionale en plaaslike toeriste. Die park strek ongeveer 360 kilometer van noord na suid en gemiddeld 65 kilometer van oos na wes. Die park grens in die ooste aan Mosambiek en in die noorde aan Zimbabwe. Die park strek oor die Laeveld van twee Suid-Afrikaanse provinsies, Mpumalanga en Limpopo.
Soogdiere
Die Krugerwildtuin huisves die Groot Vyfdiere onder die 147 soogdiere wat in die park aangetref word.
Paul Smit
Paul J. Smit is ’n Afrikaanse skrywer van jeugverhale en ook skrywer van verskeie werke oor sportwetenskap en liggaamlike opvoeding. Smith skryf ook onder die skuilnaam Paul Jaco.
C.M. Stimie
Publikasies
Werke uit sy pen sluit in:
Valensie
In chemie verwys die term valensie na die aantal ongepaarde elektrone van 'n element, bv. suurstof = 2, natrium = 1, chloor = 1, ens. Die valensiegetal vir die elemente in groepe een tot vier stem ooreen met die groepnommer, en vir groepe vyf tot ses is dit agt minus die groepnommer. Hierdie term moet nie met valenselektrone verwar word nie.
Hierdie begrip is egter verouder en vervang deur die begrip oksidasietoestand, omdat dit tot dubbelsinnigheid kan lei. Volgens valensie se IUSTC-definisie is in die verbindings en  swawel s'n albei twee, maar die oksidasietoestand van die swawelatome is 2+ en 2-.
Prins Albert
Geografie en klimaat
Prins Albert lê aan die voet van die Swartberg en by die noordelike ingang tot die Swartbergpas, op 'n hoogte van 650 meter bo seevlak. Die dorp het sy landelike 19de eeuse karakter met sy kenmerkende grasgedekte gewelhuise bewaar. Die landskap in die omgewing spog met die tipiese helderblou Karoo-uitspansel, tintelende berglug en kristalhelder stroompies. Die blomme, vrugte en groente, wat op Prins Albert se standplase gedy, word uit die bergstroompies natgelei. Die Oukloofdam in die Cordiersrivier verskaf drink- en besproeiingswater aan die dorp en omgewing.
Randall Collins
Vroeë lewe en opvoeding
Gedurende sy tyd in Berkeley was Collins betrokke by kampusbetogings, die vrye spraakbeweging en die anti-oorlogsbeweging. Op 3 Desember 1964 is Collins gearresteer tydens 'n protesaksie vir die vrye spraakbeweging saam met meer as 600 van sy eweknieë
Collins se proefskrifadviseur was die organisasie- en bedryfsosioloog Harold Wilensky. Dit het die titel Education and Employment: Some Determinants of Requirements for Hiring in Various Types of Organizations, en dit is later in 1979 gepubliseer as The Credential Society: A Historical Sociology of Education and Stratification. Die monografie het organisatoriese gegewens ontleed om aan te toon dat stygende opvoedkundige vereistes vir indiensneming nie te wyte was aan tegnologiese gedrewe vraag na vaardighede nie, maar aan veranderende standaarde vir kulturele respek.
Navorsing
Die teorie van interaksie-rituele kettings is geïnspireer deur Émile Durkheim se teorie van rituele, wat in sy boek The Elementary Forms of Religious Life uiteengesit word, deur die konflikteorie van Max Weber, mikrososiologie van Erving Goffman. Dit het self verskeie domeine in die sosiale wetenskappe geïnspireer, insluitend bestuurstudies, kreatiewe toerisme, internasionale betrekkinge en Jeffrey C. Alexander se cultural pragmatics. Talle empiriese studies het ook Interaction Ritual Theory gebruik, byvoorbeeld om te ondersoek hoe spesifieke instellings hulself handhaaf, hoe webwerwe interaksie-rituele kettings gebruik om die identiteit van sy gebruikers te vorm,  of hoe diplomate uitruilprogramme opstel om buitelandse elite uit te nooi na hul lande.
Collins het ook aangevoer dat gewelddadige konfrontasie teen menslike fisiologiese instelling is. Dit is die uitsondering, nie die reël nie - ongeag die onderliggende toestande of beweegredes. Dit is in teenstelling met die verklarings van sosiale wetenskaplikes dat geweld onder sekere omstandighede maklik is, soos armoede, rasse- of ideologiese haat, of gesinspatologieë.
Joernaalartikels
Collins, Randall (Maart 2013). "Entering and leaving the tunnel of violence: Micro-sociological dynamics of emotional entrainment in violent interactions". Current Sociology. 61 (2): 132–151. doi:10.1177/0011392112456500.
Grandma Moses
Anna Mary Moses - beter bekend as Grandma Moses (7 September 1860 – 13 Desember 1961) was 'n bekende Amerikaanse volkskunstenares, wat met haar sowat 1 500 skilderye Amerika se Naïewe Kuns verryk het. Sy word dikwels aangevoer as 'n tipiese voorbeeld van 'n kunstenares wat haar loopbaan op 'n redelike gevorderde ouderdom begin het.
Haar skildery The Old Checkered Inn in Summer is in 1946 as die agtergrondbeeld van 'n nasionale reklameveldtog vir Du Barry Cosmetics se Primitive Red-lipstiffie gebruik.
Grandma Moses het haar gunstelingmotiewe in die landelike lewe gevind. Sommige van haar skilderye is op die voorblad van Hallmark-kaartjies gebruik.
Pará
Ekonomie
Die mynbousektor verteenwoordig 14% van die bruto binnelandse produk (BBP) van die staat en is hoofsaaklik afkomstig van die myn van yster, bauxiet, mangaan, kalksteen en tin, sowel as goud, tot onlangs uit een van die grootste myne van die afgelope tyd geskiedenis: Serra Pelada. Die ekonomie van Pará is ook gebaseer op landbou en veeteel. Danksy die ryk grond en die belangrike hidrografiese stelsel is bote die belangrikste vervoermiddel in die streek. Guaraná, 'n boom waaruit 'n poeier geproduseer word en as 'n stimulant gebruik word, en annatto-sade, 'n vrug wat gebruik word vir kook, as sonskerm en vir ontrekking van kleurstof. Marajó - die grootste eiland in die fluviale maritieme wêreld, met 'n oppervlakte van 50 000 km2. Die gebied het een van die grootste myngebiede in die land, in die Carajás-berge, 'n mynprovinsie waar die Ferro Carajás-projek gebaseer is, van Companhia Vale do Rio Doce. Die kompleks het in 2007 296 miljoen ton ystererts geproduseer, en die produk word na baie lande uitgevoer, waaronder Japan, Duitsland, Italië, Frankryk en Spanje.
H.L. Swanepoel
Skryfwerk
Benewens vakwetenskaplike artikels in verskillende tydskrifte skryf hy ook die boek Oor stigting, trust fideicommissum, modus en beding ten behoewe van ’n derde. Hy was saam met professor J.C. de Wet mede-outeur van die bekende standaardwerk Die Suid-Afrikaanse Strafreg, wat by vele universiteite voorgeskryf is.
Ulaanbaatar
Geografie
Ulanbaatar is ongeveer 1 350 meter (4 430 voet) bokant seespieël in die sentraal-oostelike deel van Mongolië aan die Tuulrivier ('n sytak van die Selengerivier) en aan die voet van berg Bogd Khan Uul geleë.
Paul Chomedey de Maisonneuve
Paul Chomedey, sieur de Maisonneuve (* 15 Februarie 1612 in Neuville-sur-Vannes, Frankryk; † 19 September 1676 in Parys, Frankryk) was 'n Franse offisier wat as die stigter van die Kanadese stad Montreal bekend staan.
Elektronegatiwiteit
Elektronegatiwiteit is die maatstaf van 'n atoom of molekule se vermoë om elektrone aan te trek in 'n chemiese verbinding. Die soort verbinding wat gevorm word hang hoofsaaklik af van die verskille in die elektronegatiewiteite van die atome betrokke. Atome met soortgelyke elektronegatiwiteite sal voortdurend elektrone by mekaar 'steel' en vorm dan 'n kovalente verbinding. As die verskille te groot is, sal die elektron permanent van die een atoom na die ander oorgedra word en vorm daar sodoende 'n ioniese verbinding. In gevalle waar die een atoom die elektrone effe sterker aantrek as die ander word daar 'n polêre kovalente verbindings gevorm.
Straat van Dover
Agtergrond
Die Pas de Calais verbind die res van die Engelse Kanaal met die Noordsee en is die besigste seeroete ter wêreld. Tot 800 skepe kan per dag daardeur vaar. Daarbenewens is daar besige veerbootdienste tussen beide oewers van die Pas de Calais.
Gerhard J. Beukes
Eenbedrywe
Nadat hy aanvanklik gedigte en kortverhale geskryf het, probeer hy om nuwe uitlaatkleppe vir sy kreatiwiteit te vind en skryf dan in 1939 ’n studentedrama, wat hy Matieland noem. Hierdie proefneming stimuleer sy belangstelling in die drama as medium en sy ernstige kreatiewe skryfwerk wy hy later feitlik uitsluitlik aan die drama. Sy eenbedrywe is waarskynlik sy beste dramatiese werk. Aanvanklik skryf hy slegs ’n paar eenbedrywe wat, behalwe vir ’n enkele uitsondering, deur Die Huisgenoot afgekeur word vir publikasie. Wanneer S. Ignatius Mocke, destyds assistent-redakteur by Die Brandwag, geesdriftig reageer en hierdie eenbedrywe publiseer, verseël dit Beukes se kreatiewe toekoms. In sy eenbedrywe toon hy ’n indringende oog vir situasie en hoe om dit te benut, terwyl hy spanning goed skep en telkens ’n onverwagte wending teweegbring, gevolg deur ’n verrassende oplossing. Wat die aksie betref, is dit dus gewoonlik seepglad en vaartbelyn. Daarenteen slaag hy selde daarin om sy karakteruitbeelding volkome geloofwaardig te maak en is sommige van die verrassende wendings nie voldoende gemotiveer nie.
Die nôientjie het planne bevat die titelstuk (vroeër as Mamma het planne in Kerse teen die wind opgeneem), Die braaiboud, Broer Wolf en die Ooilam (vroeër onder die titel In my dae opgeneem in Laat die kerse brand en Kerse teen die wind) en Die nefie kom kuier. Die nôientjie het planne word ook opgeneem in ’n Lag en ’n traan.
Radio-aktiewe verval
Verduideliking
So 'n ineenstorting ('n vervalgebeurtenis) vereis 'n spesifieke aktiveringsenergie. In die geval van 'n sneeustorting word die energie tipies verskaf deur 'n versteuring buite die stelsel, al kan sulke versteurings soms buitengewoon klein wees. In die geval van 'n opgewekte atoomkern, kan die versteuring kom vanaf kwantum vakuumfluktuasies. 'n Kern (of enige opgewekte stelsel in kwantummeganika) is onstabiel en kan dus spontaan stabiliseer om 'n minder opgewekte toestand aan te neem. Hierdie proses word aangedryf deur die entropie: die energie verander nie, maar aan die einde van die proses, is die totale energie meer verdun in 'n gegewe volume in die ruimte. Die gevolglike transformasie verander die struktuur van die kern. So 'n reaksie is dus 'n kernreaksie, in teenstelling met chemiese reaksies wat ook deur entropie aangedryf word, maar slegs veranderinge in die buitenste elektrone van atome behels eerder as in die kern self.
Peter Church
Peter Church is ’n Suid-Afrikaanse misdaadskrywer. Hy woon in Kaapstad met sy vrou, Paula, en kinders Christopher, Megan en Ross.
Berthold Oppenheim
Berthold Oppenheim (29 Julie 1867 – Treblinka-verdelgingskamp, 1942) was die rabbi van Olomouc, Morawië.
Nichiren
Nichiren (日蓮; 6 April 1222 – 21 November 1282) was ’n Boeddhistemonnik wat tydens die Kamakura-tydperk (1185–1333) in Japan gelewe het. Hy het toewyding gepredik aan die Lotus-soetra, wat na bewering Gautama Boeddha se leringe aan die einde van sy lewe bevat, as die enigste manier om verligting te behaal.
Nichiren-Boeddhisme
Nichiren-Boeddhisme sluit verskillende skole in, soos Honmon Butsuryū Shū, Nichiren Shōshū, Nichiren Shū, asook lekebewegings soos Risshō Kōsei Kai en Soka Gakkai. Elk van hulle beweer hulle is die enigste ware volgelinge van hul stigter en het hul eie vertolkings van Nichiren se leringe. Ten spyte van die verskille, deel al die Nichiren-sektes die dreunsing van die daimoku as ’n kernpraktyk.
David Botha
Lewensloop
Van 1946 tot 1979 het hy kuns by verskeie hoërskole in die Paarl aangebied. Van 1950 tot 1952 studeer Botha aan die Camberwell School of Art in Londen. Hy reis ook na Frankryk, Italië en Spanje gedurende hierdie tyd om sy kunsopvoeding te verryk. Hy het weer in 1967 na Europa en die Midde-Ooste gereis.
Guglielmo Marconi
Jeug
Marconi was die jongste seun van die Italiaanse landeienaar Giuseppe Marconi (1823-1904) en sy Ierse vrou Annie Jameson (1840-1920). In sy jeug was hy nie 'n goeie, of begeesterde student nie. Dit was eers nadat hy op die ouderdom van dertien by die Tegniese Instituut van Livorno beland het, en met fisika en skeikunde vertroud geraak het, dat sy belangstelling geprikkel is. Maar ten spyte hiervan kon hy nie die toelatingseksamen aan die universiteit van Bologna slaag nie. Sy moeder het toe daarvoor gesorg dat hy by Augusto Righi, 'n familievriend wat 'n fisika professor aan die universiteit was, privaat les sou kry. Deur Righi, wat destyds navorsing oor radiogolwe gedoen het, het Marconi blootstelling aan die werke van Maxwell, Hertz en andere gekry.
Fascisme
Alhoewel Marconi al sedert 1923 'n aanhanger van fascisme was, het hy eers na sy tweede huwelik aktief geword. In 1930 is hy deur Mussolini benoem as president van die Italiaanse akademie (Accademia d'Italia), en hierdeur het hy outomaties lid geword van die Fascistiese Groot Raad (Gran Consiglio del Fascismo). Hy voer ook pro-fascistiese debatte op die radio en skryf artikels daaroor in koerante.
Marthinus Prinsloo
Marthinus Prinsloo (1838 - 1903) was 'n Boeregeneraal tydens die Tweede Vryheidsoorlog. Hy is in 1838 gebore en word 'n Kommandant in die Winburgkommando in 1867. Gedurende die eerste fase van die Tweede Vryheidsoorlog was hy die aanvoerder van die Vrystaatkommando's in Natal. Hy is gekritiseer vir sy optrede tydens die Platrand-aksies. Later was hy die aanvoerder van die Vrystaatmagte in die Brandwaterkom. Op 30 Julie 1900, naby Fouriesburg, gee hy ook oor aan die Britse magte saam met 4 300 burgers, meeste by Surrender Hill. Hy sterf in 1903.
Valenselektron
Die aanwesigheid van valenselektrone kan die chemiese eienskappe van die element bepaal, soos die valensie daarvan - of dit met ander elemente kan bind en, indien wel, hoe geredelik en met hoeveel. Op hierdie manier is die reaktiwiteit van 'n gegewe element baie afhanklik van die elektroniese konfigurasie daarvan. Vir 'n hoofgroepelement kan 'n valenselektron slegs in die buitenste elektronskil bestaan; vir 'n oorgangsmetaal kan 'n valenselektron ook in 'n binneste skil wees.
Frank McGlynn sr.
Frank McGlynn sr. (26 Oktober 1866 – 18 Mei 1951) was 'n Amerikaanse akteur, regisseur, en skrywer. Hy was bekend vir sy rolle in die rolprente Little Miss Marker (1934), The Littlest Rebel (1935), The Prisoner of Shark Island (1936), en The Plainsman (1936).
Chabarofsk-krai
Geskiedenis
Chabarofsk-krai is op 20 Oktober 1938 gestig toe die Verre-Oosterse Krai verdeel is in die Chabarofsk- en Primorski-krai. Kamtsjatka-oblast, wat oorspronklik in die Verre-Oosterse Krai geval het, het onder die jurisdiksie van Chabarofsk-krai geval, saam met sy twee nasionale okroegs, Tsjoekotka en Korjak. In 1947 is die noordelike deel van Sachalin van die krai weggeneem om saam met die suidelike deel Sachalin-oblast te vorm. In 1948 en 1953 is nog dele verwyder om die Amoer-oblast en Magadan-oblast te vorm. Die krai het in 1956 sy huidige vorm aangeneem toe Kamtsjatka-oblast ’n streek op sy eie geword het en Korjak saam met hom geneem het. Op 24 April 1996 het Chabarofsk-krai ’n magverdelingsooreenkoms met die federale regering onderteken waarvolgens hulle outonomie gekry het. Dié ooreenkoms is op 12 Augustus 2002 afgeskaf. .
Geografie
Die plantegroei is taiga en toendra in die noorde, moerasagtige woude in die sentrale laagland en weelderige bosse in die suide.
Ekonomie
Die belangrikste ekonomiese sektore is houtverwerking en vissery, asook metallurgie in die groot stede. Komsomolsk aan die Amoer is die yster- en staalsentrum van die Russiese Verre-Ooste. Die hoofstad, Chabarofsk, lê op die punt waar die Transsiberiese Spoorlyn die Amoer kruis.
Demografie
Volgens die 2010-sensus is 91,8% van die bevolking Russe, 2,1% Oekraïners 0,8% Nanais, 0,6% Tatare, 0,6% Koreane en 0,4% Belarusse. Daar woon ook kleiner groepe inheemse volke, soos die Ewenks en Ewens.
Vrye Weekblad
Geskiedenis
Op 5 Julie 1990 is die koerantkantoor deur regsgesindes met plofstof beskadig nadat die koerant die vorige maand verslag gedoen het oor ’n sameswering om president F.W. de Klerk en Nelson Mandela om die lewe te bring.
TLU SA
Geskiedenis
Verskeie boere en boereverenigings van dwarsoor die land het TLU genader met die oog op samewerking. Die Transvaalse landbou-Unie het toe besluit om landwyd te vestig, en met die oog daarop is die naam amptelike verander na TLU SA. TLU SA is sedertdien 'n landwye organisasie vir hoofsaaklik kommersiële boere, en opereer dus langs Agri SA.
Struktuur
TLU SA het tans kantore in sy verskeie streke, naamlik Sentraal (Gauteng), Oos (Mpumalanga), Wes (Noordwes), Noord (Limpopo), Vrystaat, Noord-Kaap, Oos-Kaap, KwaZulu-Natal en Wes-Kaap.
Nelson Mandela
Politieke bedrywighede
Reeds as jeugdige en student verset Mandela hom teen regeringsoptrede wat die swart bevolking hul politieke, maatskaplike en ekonomiese regte ontneem. In 1942 word Mandela lid van die ANC en, saam met kamerade soos Walter Sisulu en Oliver Tambo en verskeie ondersteuners, stig hulle in 1944 die ANC Jeugliga.
Altai-krai
Geskiedenis
Die gebied was deel van ’n groot kruispad in die antieke wêreld. Verskeie nomadiese stamme het tydens tydperke van migrasie deur die gebied getrek en tekens is op argeologiese terreine gevind dat antieke mense hier gewoon het. Die Altaivolk is ’n Turkse volk wat aanvanklik nomadies was en tot die 2de millennium v.C. terugstrek, en waarvan sommige lede hier kom woon het.
In Junie 1942 was die Altai-krai een van die gebiede waarheen die gesinne gestuur is van mans wat uit Oos-Europa verban en in strafkampe beland het – veral "buitelanders" en "ander etniese groepe" soos uit Litaue en Letland.
Nelson Mandela
Aftrede
Gedurende Mei 2004 tree hy op in die afvaardiging wat Suid-Afrika by FIFA verteenwoordig om die FIFA Sokker-Wêreldbekertoernooi in 2010 aan te bied. Die Suid-Afrikaanse afvaardiging is suksesvol en Mandela word in hierdie opsig beskou as 'n sleutelfiguur.
Sweeftuig
Die vlieënier moet stygende lugstrome vind om in die lug te bly. Sulke lugstrome word veroorsaak deur wind wat teen heuwels opwaai, asook deur warm stygende lugstrome. Die langste sweeftuigvlug was 1600 km.
Ionisasie-energie
Ionisasie-energie word uitgedruk in verskillende eenhede in fisika en chemie. In fisika is die eenheid die hoeveelheid energie wat benodig word om 'n enkele elektron uit 'n enkele atoom of molekule te verwyder, uitgedruk in elektronvolt. In chemie is die eenheid die hoeveelheid energie wat benodig word vir al die atome in 'n mol stof om elk een elektron te verloor en word molêre ionisasie-energie genoem (en is ongeveer gelyk aan entalpie), uitgedruk as kilojoule per mol (kJ/mol).
26ste Oscar-toekenningsaand
Die 26ste Oscar-toekenningsaand is op 25 Maart 1954 deur die Academy of Motion Picture Arts and Sciences in Hollywood en New York gehou om erkenning te gee aan die rolprente van 1953.
Kaapse kwarteltjie
Die voëltjie leef in fynbos en strandveld op plekke wat oorheers word deur Restio-riete.
Jackie Selebi
Selebi is op 23 Januarie 2015 ná ‘n lang siekte in die ouderdom van 64 jaar oorlede.
Britse Ryk
Die term British Empire is deur John Dee (1527–1608 of 1609) ingevoer, die astroloog, alchemis en wiskundige van koningin Elisabeth I.
Kenmerke
Die Britse heerskappy het, net soos in die geval van ander koloniale moondhede, op militêre onderwerping en onderdrukking asook samewerking met plaaslike heersers gebaseer, maar was in vergelyking met ander Europese bewindhebbers in 'n mate liberaal. Die Britte het hulle tot die beginsels van vryheid en demokrasie verbind, iets wat hul onderdane in die tweede helfte van die 20ste eeu dan ook opgeëis het.
Carcassonne
Middeleeue
Laasgenoemde gebeurtenis was van groot belang in die geskiedenis van Carcassonne. Ná die rebelliepoging van die Carcassonnais gelei deur die seun van die burggraaf Trencavel in 1240, het Sint Lodewyk die bevolking van die stad verjaag en het hulle toegelaat om hulle aan die ander oewer van die rivier te vestig: dit het gelei tot die stigting van 'n nuwe stad. 'n Bastide is vervolgens geskep onder die Cité de Carcassonne. Carcassonne het daarna ontwikkel tot 'n stad met twee sentrums en ekonomiese en maatskaplike wedywering tussen die Cité en die Bastide. Geleidelik het die Bastide Saint-Louis ekonomies vooruitgegaan totdat dit die Cité verbygesteek het, wat al sy mag en politieke gesag verloor het.
Ligging
Carcassonne is in die suide van Frankryk geleë, 80 km oos van Toulouse. Die stad se strategiese ligging op die roete tussen die Middellandse See en die Atlantiese Oseaan is reeds sedert die Neolitiese tydperk bekend. Die stad is geleë in 'n pas tussen die montagne Noire (Swartberge) in die noorde en die Corbières in die ooste, die Lauragais-vlakte in die weste en die Aude-vallei in die suide. Die natuurlike gebied word die Carcassès of le Carcassonnais genoem.
Vervoerverbindings
In die middestad is die voorkeur vervoermiddel van die inwoners die motor. Die spitsverkeer in die omgewing is swaar, veral in die somer met die toestroming van toeriste. Die nasionale pad 113 wat direk in die stad in loop raak baie gou opeengehoop. 'n Eerste gedeelte van 'n westelike verbypad is in 1980 gebou wat 'n afrit na snelweg 23 en die nasionale pad 113 gebied het. Die noord-oos verbypad behoort in 2008 voltooi te word en sal toelaat dat die verkeer van die RN113 weggelei kan word deur 'n verbypad na die noorde. Hierdie padwerke het 'n brug oor die Auderivier genoodsaak. In die middestad bied drie parkeergarages parkering.
Terrein
Carcassonne is geleë op die oewer van die rivier Aude en word tradisioneel in twee verdeel: la ville basse ("onderdorp") wat aan die wesoewer van die rivier geleë is, en la ville haute ("bodorp") (of cité) wat geleë is teen die heuwel wat oor die Aude uitkyk. Die cité is gebou op 'n klein plato wat gevorm word deur die wyer wording van die Aude ongeveer 150 meter bo die ville basse. Die ville basse is op die vlak van die Aude geleë op 'n hoogte van 100 m bo seespieël.
Ela Spence
Ela Spence (1909–1997) was ’n Afrikaanse skrywer van liefdesverhale en jeugverhale. Sy verwerf veral bekendheid vir haar liefdesverhale en reeks boeke vir die jeug (onder meer die Tessa- Soekie- en Bokkie-reekse)  As skrywer was sy besonder produktief en skryf deur die loop van haar loopbaan meer as 245 boeke.
Soekie-reeks
In Soekie en Kaptein is Kaptein haar kolliehond, vir wie sy baie lief is en saam met wie sy baie snaakse dinge aanvang. Sy is ook lief vir tannie Coetzee en wanneer die ou tannie hulp dringend nodig het, gaan sy ver uit haar pad om te help.
Tessa-reeks
As Elizabeth Stander (haar nooiensnaam) skryf sy die Tessa-reeks, waar die dertienjarige Tessa se moeder oorlede is en sy die enigste kind is van ’n welgestelde vader. Sy begin in hierdie omstandighede met hoërskool en die aanpassing is nie altyd maklik nie, maar dan het sy darem altyd haar goeie vriendin Loné de Vaal.
Skryfwerk vir volwassenes
Vir volwassenes skryf sy aanvanklik kortverhale vir tydskrifte en is ’n gereelde medewerker aan Die Huisgenoot, Sarie, die destydse Brandwag, Die Taalgenoot, Die Landbouweekblad, Die Voorligter, Die Transvaler en die Dagbreek, waarin van haar kortverhale, kinderverhale, vervolgverhale, artikels en reisverhale verskyn. Later skakel sy oor na romans en word veral bekend vir haar ligte liefdesromans, wat sy hoofsaaklik vir verskillende boekklubs skryf.
Liefdesverhale
In Goue sleutels (1959) is Zanti (die stil en stemmige een) en Karen (die vurige en impulsiewe een) tweelingsusters. Hulle moeder is vroeg dood en hulle vader, Dawid, gee aan elkeen op hulle 21ste verjaarsdagpartytjie ’n goue sleutel om die deur na geluk te kan oopsluit. Op hierdie partytjie ontmoet hulle albei vir Ferdi Bouwer, die jong dokter. Sy keuse val uiteindelik op Zanti, wat Karen se hart breek en haar ontvlugting in drank en verkeerde vriende laat soek. Karen weet dat sy haar goue sleutel verloor het.
Noc Kupały
Volgens die tradisionele Baltiese en Slawiese volksgeloof is die nag van Kupala ook die enigste tyd van die jaar wanneer die varingblom (Pools kwiat paproci) verskyn en oop gaan. Baie mense stap in hierdie nag deur die bosse om bloeiende magiese varings op te spoor. Vir mense wat daarin slaag om een te vind word 'n voorspoedige toekoms voorspel.
Jill Wisoff
Jill Wisoff is 'n Amerikaanse aktrise en komponis. Sy is bekend vir haar rolle in die rolprente Fear, Anxiety & Depression (1989), Welcome to the Dollhouse (1995), en Creating Karma (2006).
Pous Leo IV
Pontifikaat
Nog 'n episode in Leo IV se lewe wat in fresco's vasgelê is, is die "Incendio di Borgo", 'n brand is die Angel-Saksiese wyk van Rome, wat volgens die legende deur die pous gestop is deur net die kruisteken te maak.
Almandiet
Almandiet is die volopste granaat-mineraal. Die formule is.
Xiangtan
Xiangtan (Chinees: 湘潭) is 'n stad in die Chinese provinsie Hunan met 'n bevolking van 2 748 552 in 2010.
Sannie Steyn
Lewe en werk
Sy sterf op 20 Junie 1962 in Mosselbaai.
Pous Benedictus III
Pontifikaat
Ten tye van sy verkiesing was Pous Benedictus III kardinaal van Sint Callisto. Oorspronklik is Adrianus verkies, maar hy het nie die verkiesing aanvaar nie. Na die verkiesing, maar voor die kroning van die pous, het 'n groep belangrike Romeine Anastasius III as pous verkies. Anastasius het die wettige pous uit Rome verdryf, maar in September 855 keer die wettige pous terug en word gekroon. Dit het aanleiding gegee tot die gerug dat Benedictus meer as een keer regeer het.
Benediktus het hom beywer vir die heiligheid van die huwelik en probeer om die morele verval van die adel en die hoë geestelikheid te keer. Hy het ook beswaar gemaak teen die afsetting van biskoppe deur die gewone gemeentelede in Engeland.
Vlag van die Volksrepubliek China
Simboliek
Volgens die huidige regeringsinterpretasie van die vlag simboliseer die rooi agtergrond die rewolusie en die goue kleur is gebruik om op die rooi agtergrond te “straal”. Die vyf sterre en hul verhouding verteenwoordig die eenheid van die Chinese onder die leierskap van die Kommunistiese Party van China. Die oriëntasie van die sterre toon dat die eenheid om ’n middelpunt moet draai. In die oorspronklike beskrywing van die vlag deur Zeng simboliseer die groter ster die Kommunistiese Party van China en die vier kleiner sterre daarom die vier sosiale klasse (die arbeidersklas, boerestand, stedelike kleinburgers en nasionale bourgeoisie) van die Chinese soos genoem in Mao se “Oor die Volk se Demokratiese Diktatorskap”. Die vyf sterre, wat ’n ellips vorm, verteenwoordig die Chinese gebied (insluitend Buite-Mongolië) wat in die vorm van ’n begoniablaar is. Soms word ook gesê die vyf sterre op die vlag verteenwoordig die vyf grootste etniese groepe: Han-Chinese, Zhuang, Hui-Chinese, Mantsjoes en Oeigoere. Dit word algemeen beskou as ’n foutiewe ineenstrengeling met die “Vyf Rasse Binne Een Eenheid”-vlag wat tussen 1912 en 1928 deur die Beiyand-regering van die Republiek China gebruik is, waarvan die verskillende bane die Han-Chinese, Hui-Chinese, Mantsjoes, Mongole en Tibettane verteenwoordig het.
Ontwerp
Die konstruksietekening vir die nasionale vlag is op 28 September 1949 gepubliseer deur ’n bevel van die Presidium van die Eerste Volledige Sitting van die Politieke Raadplegende Konferensie van die Chinese Volk. Die inligting is ook beskikbaar in die dokument “GB 12982–2004: Nasionale Vlag” wat deur die Chinese Standaardiseringsadministrasie uitgereik is.
Dordogne
Dordogne is sedert 1790 'n département in Nieu-Akwitanië, Frankryk, met ongeveer 415,417 inwoners. Die hoofstad (prefektuur) is Périgueux.
Barklieside
Barklieside is 'n klein dorpie in noordelike KwaZulu-Natal, Suid-Afrika.
Vlag van die Volksrepubliek China
Voorgestelde vlae
Talle voorstelle vir ’n vlag vir die Volksrepubliek China is in 1949 ingedien:
Nieu-Frankryk
Nieu-Frankryk (Frans: La Nouvelle-France) is 'n Franse kolonie in Noord-Amerika, wat in die tydperk tussen 1608 en 1763 bestaan en naas die gebied van die Sint-Laurensrivier ook die Mississippivallei met Louisiana en Akadië ingesluit het.
Kleinaalwyn
Die aalwyn het smal, slanke grasagtige blare wat uit 'n ondergrondse bol spruit. Die plant blom van Februarie tot Maart. Die bloeiwyse is tot 1 m hoog met ligpienk tot koraalpienk blomme wat sowat 15 mm lank is. Die plant is naverwant aan Aloe jeppeae en Aloe subspicata. Die verskille is soos volg: A. bergeriana het nie vlekke nie maar wel hare op die blaarbasisse, die pienk kleur van die blomme en die horisontale stand van die blomme. Die blomtye verskil ook.
Intensiewe vorm
Intensiewe vorme of intensiewe adjektiewe, vroeër bekend as versterkte vorme, is byvoeglike naamwoorde in die versterkende graad. Intensiewe vorme word gebruik om 'n sin trefkrag te gee en die taal op te kikker. 'n Voorbeeld hiervan is brandarm, wat baie arm beteken. In Afrikaans word intensiewe vorme gewoonlik vas (as een woord) geskryf, met enkele uitsonderings, byvoorbeeld wawyd oop en nugter wakker.
Mathews Phosa
Lewe en werk
Hierna skryf hy hom in 1978 in vir sy professionele klerkskap by 'n regsfirma en slaag die prokureurs-toelatingseksamen binne twaalf maande. Tot aan die einde van 1980 werk hy as 'n professionele assistent. In 1981 open hy saam met ander prokureurs die eerste swart regspraktyk op Nelspruit, Phosa Mojapelo en Makgoba Prokureurs.
Stephanie Wittels
Stephanie Wittels (gebore 20 Februarie 1981) is 'n Amerikaanse aktrise. Sy is bekend vir haar rolle in die televisiereekse Xenosaga: The Animation (2005), Air Gear (2006), en 009-1 (2006).
Selakant
Die selakant (Latimeria chalumnae) is 'n vis wat in die Indiese Oseaan voorkom en is bekend as 'n "lewende fossiel". Dit word SEE-li-kant uitgespreek. In Engels is dit bekend as die coelacanth.
Agtergrond
Hy het onmiddellik met ‘n soektog na die tuiste van die selakant begin. Hy het 'n pamflet verspei in drie tale, Engels, Frans en Portugees, wat 'n beloning van ₤100 uitloof aan enige persoon wat twee spesies vind. Kapt. Eric Hunt het die pamflette namens prof. Smith op die Comore-eilande versprei. Veertien jaar later is sy moeite beloon toe ‘n selakant op 20 Desember 1952 gevang word by Anjouan op die Comore-eilande. Hunt het onmiddellik vir prof. Smith laat weet van die vangs. Die vis was aan die plaaslike bevolking bekend as die gombessa, maar hulle het dit nie geëet of daarmee handel gedryf nie omdat dit baie olierig was.
Noord-Amerika
<div style="float: right; margin: 0 0 1em 2em; width: 26em; text-align: right; font-size: 0.86em; line-height: normal;"> <div style="border: 1px solid #ccd2d9; background: #f0f6fa; text-align: left; padding: 0.5em 1em; text-align: center;"> Noord-Amerika
Fisies-geografiese aspekte
Op grond van die geologiese verwantskap, soorte gesteentes en uiterlike verskynsvorm kan die Noord-Amerikaanse subkontinent in vyf gebiede ingedeel word: die westelike gebergte, die Kanadese Skild, die kusvlakte langs die Atlantiese Oseaan en die Golf van Meksiko, die oostelike hoogland en die binnelandse laagland.
Die kusvlakte
Die smal strook langs die Sierra Madre Oriental strek tot in die Mississippirivierdelta, waar die helling so geleidelik daal dat die oorgang tussen land en water 'n groot gebied beslaan. Ook die skiereiland Florida lê baie laag en is plat, behalwe die verre noordwestelike deel. Geologies dui die baie oorstroomde riviermondings of estuaria daarop dat daar relatief onlangs 'n positiewe verandering in die watervlak plaasgevind het.
Toendra
Die Noord-Amerikaanse toendralandskap, wat hom suid van die poolyskap uitstrek, toon baie ooreenkoms met die van Eurasië op dieselfde breedte. Die plantegroei bestaan hoofsaaklik uit mosse, korsmosse en dwergstruike. Ook die dierewêreld toon ooreenkoms met die van Noord-Eurasië. Die lemmings (genus Lemmus) en poolhase is in albei gebiede 'n belangrike prooi vir poolvosse (Alapex lagopus), hermelyne (Mustela erminea) en ander roofdiere.
Bosse
Die aantal voëlspesies in die naaldwoude is relatief klein. Die meeste spesies is nie daartoe in staat om die taai, harsryke sade en ander eetbare dele van die naaldbome te verteer nie. Naas die Amerikaanse neutekraker (Nucifraga columbiana), wat hom net in die merke op sy vere van sy Eurasiese bloedverwant onderskei en ook van die sade van Pinus cembra leef, is kruisbekke (genus Loxia) en spegte (houtkappers) die belangrikste voëlspesies. Die jong denne-aanplantings in die noordooste van die Verenigde State en in die suide van Kanada vorm die milieu vir die swart met geel en grys magnoliasangvoël (Dendroica magnolia), een van die baie sangvoëls (Parulidae) en 'n tipiese Amerikaanse voëlfamilie.
Daar is ook slange, skilpaaie en alligators. Op die droër gedeeltes met meer plantegroei is daar herte en klein soogdiere soos wildekatte en tallose reptiele. Tot die kenmerkende Noord-Amerikaanse plante behoort die ongeveer 25 spesies van die genus Amelanchier, verskillende bessies (genus Rubus), hamamelis (genus Hamamelis) en wynstokke (Vitis vinifera), wat saam met 'n aantal ander spesies van die genus Vitis inheems is. Die plantegroei van Kalifornië en Meksiko word gekenmerk deur vetplante (familie Crassulaceae) wat met hul dik, voghoudende stingels en blare uitstekend aangepas is by die droë klimaat.
Gebergtes en riviere
Die groot riviere van die Amerikaanse kontinent is ryk aan visspesies en ander waterdiere, terwyl soogdiere soos bisamrotte (Ondatra zibethica), otters, bewers en waterspitsmuise wat by water aangepas is, langs die oewers woon. Van die visse is die baarsagtiges (orde Peciformes) en die karperagtiges (orde Cypriniformes) die algemeenste verteenwoordig. Die lepelsteur (Polyodon spathula), wat in die twintigerjare nog so volop was dat daar jaarliks 1 000 ton daarvan gevang is, moet vandag weens die jarelange onoordeelkundige vangs beskerm word.
Sognefjord
Toerisme
Die Sognefjord-gebied was reeds in die vroeë 20ste eeu - naas Italië en die stranddorpe langs die Noord- en Oossee - 'n gewilde vakansiebestemming vir welgestelde toeriste, veral Europese adellikes. Die bekendste gereelde besoeker was die Duitse keiser Wilhelm II wat hier 'n kwarteeu lank vakansie na vakansie deurgebring het. Wanneer die keiserlike jag Hohenzollern die Sognefjord ingevaar het, het gewoonlik talle boere, handelaars en hoteleienaars op sy oewer versamel - die beroemde gas was met sy reisgeselskap van tot by 2 000 mense, waaronder 'n orkes, 'n belangrike bron van inkomste.
NG Kerk Vrystaat
Die NG Kerk Vrystaat is een van die nege streeksinodes van die Nederduitse Gereformeerde Kerk. Sy grense stem min of meer ooreen met dié van die provinsie Vrystaat.
Die Kerk anderkant die Oranje
duimnael|regs|200px|Toe [[Gert Maritz by Blesberg (nou Thaba Nchu) in die Vrystaat aankom, was daar reeds 28 waens. Hier is die Vrystaat se eerste kerkraad gekies.]]
Hierdie mense was nie fortuinsoekers of ongelowiges nie, want Piet Retief stel die gesindheid van die trek in sy Manifes baie duidelik : "Wy verlaten nu het vruchtbare land onzer geboorte, waarin wy enorme verliezen geleden hebben, en gedurige ergernis, en staan gereed een vreemd en gevaarlyk gebied in te gaan, maar wy gaan met een vast vertrouwen op een alzienden, rechtvaardigen en genadigen God, dien wy altoos vreezen zullen, en in alle nederigheid zullen trachten te gehoorzamen."
Winburg
Gedurende sy drie besoeke (1842, 1844, 1845) doop hy 1 303 kinders en sy medereisiger, ouderling Gert Naudé, skryf die name in "de Gereformeerde Christelyke Kerk by de gemeente van Winburg, zedert 31 Maart 1842." Die eerste huwelik is op 20 September 1843 geregistreer en tydens die besoek van di. Andrew Murray sr. en P.K. Albertyn word kerkraadslede gekies, te wete T.F. Theron en H.W. Wessels as ouderlinge, en C.J. Louwrens, J.J. Pienaar, P.J. Naudé en A.H. le Roux as diakens. Die eerste leraar is ds. Dirk van Velden, bevestig deur ds. A. Murray in 1850. Die kerk waarvan die hoeksteen in 1853 gelê word, is in 1858 ingewy. Tussen 1842 en 1848 is die eredienste onder bokseile gehou.
Linda Hunt
Linda Hunt (gebore 2 April 1945) is 'n Amerikaanse aktrise. Sy is bekend vir haar rolle in die rolprente The Year of Living Dangerously (1982), Silverado (1985), Kindergarten Cop (1990), en Pocahontas (1995).
NG Kerk Vrystaat
Op pad na ’n selfstandige Sinode
Intussen besluit die Kaapse Sinode na aanleiding van 'n verslag van 'n kommissie onder voorsitterskap van dr. William Robertson op 30 Oktober 1863 om: (i) nie by die Kaapse Parlement vir wysiging van Ordonnansie 7 van 1843, wat die gemeentes buite die grense van die Kaapkolonie uitsluit, aansoek te doen nie, en (ii) aan die begeerte om met die gemeentes buite die Kaapkolonie "in die nouste vereniging" te verkeer, te voldoen deur onder meer lidmate oor en weer te erken, leraars oor en weer te beroep en deputasies oor en weer na kerkvergaderings te stuur. Hierdie besluit verydel alle hoop om met die Kaapse kerk te herenig en laat vir die Vrystaatse gemeentes geen ander keuse as om 'n selfstandige Sinode te konstitueer nie.
Die stigtingsvergadering
Hierdie kerkvergadering, in sitting van 10 tot 15 November op Smithfield, is deur 33 afgevaardigdes bygewoon. Die leraars van Bloemfontein en Harrismith was weens ongesteldheid afwesig en hul plaasvervangers woon waarskynlik die sitting by. Op 9 November is eers 'n voorlopige samespreking van die aanwesige leraars gehou en vanaf die volgende dag word die 180 artikels van die Kerkwet en die bylaes onder voorsitterskap van ds. A.A. Louw (Fauresmith), noukeurig nagegaan, bespreek en goedgekeur. Op die aand van 15 November, nadat die laaste Kerkwetartikel gelees en goedgekeur is, verklaar die praeses (voorsitter) op plegtige wyse: "In Naam des drieënigen Gods de Synode van den Oranje Vrystaat wettig geconstitueerd," (luidens ’n berig in The Friend of the Free State, 25 November 1864) en op besluit van die Sinode word die eerste Kerkwet vroeg in 1865 uitgegee tot voorligting vir die gemeentes. Vanaf 15 November 1864 is al die gemeentes in die OVS weer in 'n gekonstitueerde Sinodale verband saamgesnoer.
Bandkopgans
Bandkopganse vreet hoofsaaklik snags en hul dieet bestaan veral uit waterplante en gras. Hulle sal ook die lêkorrels van hoenders en eende vreet.
Hierdie ganse broei tussen Oktober en Januarie. Hulle bou hul nes tussen lang gras of plante en voer dit dan met dons uit. Die wyfie lê drie tot ses roomwit eiers wat na 30 dae uitbroei. Die kuikens is self na twee tot drie jaar broeigereed.
Indre-et-Loire
Indre-et-Loire is sedert 1790 'n département in Centre-Val de Loire, Frankryk, met ongeveer 604,966 inwoners. Die hoofstad (prefektuur) is Tours.
Pittsburgh
Met die agteruitgang van die Amerikaanse staalbedryf in die 1970's en 1980's het die voormalige nywerheidstad 'n nuwe transformasie ondergaan tot 'n sentrum van die mediese, finansiële en tegnologiese bedrywe, terwyl ook onderwys 'n belangrike ekonomiese bedryf geword het. Intussen word Pittsburgh weer as een van die mees leefbare Amerikaanse metropole beskou.
Geskiedenis
Pittsburgh se drie riviere is nog steeds die belangrikste binnelandse hawe in die VSA, terwyl sy lughawe jaarliks meer as 20 miljoen passasiers hanteer. Die metropolitaanse gebied van Pittsburgh beslaan nou ses distrikte in die westelike Pennsilvanië met 'n oppervlak van meer as 4 500 vierkante myl en 2,3 miljoen inwoners. Sy ekonomie steun nou op hoë tegnologie, mediese dienste en onderwys.